stanford-oval/wikipedia huggingface dataset:
โครงการจาการ์ตา
โครงการย่อย

โครงการย่อยหลัก ๆ ในโครงการจาการ์ตา มีทั้งเครื่องมือ ไลบรารี และเฟรมเวิร์ก ตัวอย่างเช่น
BCEL - ไลบรารีสำหรับปรับไบต์โค้ดของจาวาให้เหมาะสม
BSF - เฟรมเวิร์กสำหรับเขียนโปรแกรม
Cactus - เฟรมเวิร์กสำหรับทดสอบคลาสของจาวาทางฝั่งเซิร์ฟเวอร์
จาการ์ตา คอมมอนส์ (Jakarta Commons) - แหล่งรวมคลาสที่เป็นประโยชน์ซึ่งสร้างขึ้นมาเพื่อเป็นไลบรารีมาตรฐานของจาวา
ECS - เอพีไอของจาวาที่ใช้ผลิตโค้ดภาษามาร์กอัปได้หลายประเภท
HttpComponents- โพรโทคอลส่งข้อความหลายมิติ (HTTP)
JCS - ระบบจัดการแคชสำหรับภาษาจาวา
JMeter - เครื่องมือทดสอบประสิทธิภาพของจาวา
ORO - คลาสจาวาที่รองรับนิพจน์ปรกติซึ่งใช้ในภาษาเพิร์ลรุ่น 5
Regexp - แพ็กเกจนิพจน์ปรกติโดยภาษาจาวาล้วน
Slide - แหล่งเก็บเนื้อหาสำหรับใช้ใน WebDAV
Taglibs - แหล่งรวมไลบรารีแท็กที่ปรับแต่งเองได้
และโครงการต่อไปนี้เริ่มแรกอยู่ภายใต้โครงการจาการ์ตา บัดนี้กลายเป็นโครงการหลักที่แยกตัวออกไป แต่ยังอยู่ภายใต้มูลนิธิซอฟต์แวร์อะแพชี
Ant - เครื่องมือสำหรับสร้างคลาสขณะประมวลผล
HiveMind - บริการและตั้งค่า microkernel
Maven - เครื่องมือจัดการและสร้างโครงการใหม่
POI - พอร์ตของภาษาจาวาล้วนเพื่อใช้ติดต่อกับแฟ้มที่เป็นที่นิยมของไมโครซอฟท์
Struts - เฟรมเวิร์กสำหรับพัฒนาเว็บแอปพลิเคชัน
Tapestry - แบบจำลองวัตถุส่วนประกอบบนพื้นฐานของจาวาบีนส์ (JavaBeans)
อะแพชี ทอมแคต (Apache Tomcat) - โปรแกรมเว็บเซิร์ฟเวอร์และบรรจุเจเอสพีกับเซิร์ฟเลต
Turbine - เฟรมเวิร์กของเว็บแอปพลิเคชันเพื่อการพัฒนาอย่างรวดเร็ว
อะแพชี เวโลซิตี (Apache Velocity) - ตัวประมวลผลสำหรับสร้างข้อมูลจากแม่แบบในรูปแบบต่างๆ
แหล่งข้อมูลอื่น

เว็บไซต์อย่างเป็นทางการ
ไข่เจียว

| --- | --- |
ไข่เจียว
มื้อ: อาหารเช้า, อาหารกลางวัน
แหล่งกำเนิด: อิหร่านโบราณ
อุณหภูมิเสิร์ฟ: ร้อน
ส่วนผสมหลัก: ไข่, เนย หรือน้ำมัน
 ตำราอาหาร: Basic Omelet   สื่อ: ไข่เจียว
ไข่เจียวโมร็อกโกใส่ชีสฮัลลูมี มะเขือเทศ และพริกขี้หนู
ไข่เจียว เป็นอาหารทอดจากไข่ที่ทำได้ง่าย นิยมใช้ไข่ไก่หรือไข่เป็ด นำไข่มากะเทาะเปลือก ตีไข่ขาวและไข่แดงให้เข้าเป็นเนื้อเดียวกัน แล้วเติมเครื่องปรุงรสคือ น้ำปลา ซอสหอยนางรม นม หรือ น้ำมะนาว ด้วย จากนั้นตั้งกระทะบนเตา และใส่น้ำมันหมูหรือน้ำมันพืช พอร้อน ก็นำลงทอด จนสุกจะได้แผ่นไข่สีเหลืองรับประทานได้ หากนํ้ามันมากจนไข่ที่เจียวฟู เรียกว่า ไข่ฟู หากนำไข่เจียวใส่ลงไปในน้ำซุป เรียกว่า ไข่น้ำ
ไข่เจียวหนึ่งฟองให้พลังงานประมาณ 90 กิโลแคลอรี
ไข่เจียวแบบต่าง ๆ

ก่อนนำไข่ไปทอด สามารถใส่อาหารอื่นลงไปผสมเนื้อไข่ เช่น
ผัก ที่นิยมกัน เช่น มะเขือเทศ ชะอม ถั่วฝักยาว หัวหอมใหญ่ ต้นหอม แครอท
เนื้อสัตว์ เช่น เนื้อหมู เนื้อไก่ เนื้อกุ้ง เป็นต้น​ ก็จะเรียกกันว่า ไข่เจียวหมูสับ เป็นไปตามลักษณะเนื้อที่ถูกสับลงในไข่ หรืออีกอย่างคือ ไข่เจียวแหนม ต้องใส่แหนม
น้ำตาล จะปรุงแบบไข่เจียวทั่วไป แต่เพิ่มความหวานโดยใส่น้ำตาลทราย แต่ต้องระวังขณะเจียว เพราะจะไหม้ได้ง่าย
พรรคชาวนา

| พรรคชาวนา  |
| --- | --- |
หัวหน้า: เสรี อิศรางกูร ณ อยุธยา
เลขาธิการ: เกษม เฮงสวัสดิ์
ก่อตั้ง: 4 พฤศจิกายน พ.ศ. 2498
ถูกยุบ: 20 ตุลาคม พ.ศ. 2501 (2 ปี 350 วัน)
การเมืองไทย    รายชื่อพรรคการเมือง การเลือกตั้ง
พรรคชาวนา เป็นพรรคการเมืองที่จดทะเบียนจัดตั้งตามพระราชบัญญัติพรรคการเมือง พ.ศ. 2498 โดยได้ยื่นจดทะเบียนต่อปลัดกระทรวงมหาดไทยในฐานะนายทะเบียนพรรคการเมือง เมื่อวันที่ 4 พฤศจิกายน พ.ศ. 2498ทะเบียนเลขที่ 6/2498 โดยมีหัวหน้าพรรคคือ นายเสรี อิศรางกูร ณ อยุธยา เลขาธิการพรรคคือ นายเกษม เฮงสวัสดิ์
ในการเลือกตั้งสมาชิกสภาผู้แทนราษฎรประเภท 1 เมื่อวันที่ 26 กุมภาพันธ์ พ.ศ. 2500 และ วันที่ 15 ธันวาคม ในปีเดียวกัน พรรคชาวนาส่งผู้สมัครของพรรคลงแข่งขันรับเลือกตั้ง แต่ผู้สมัครของพรรคไม่ได้รับเลือกตั้งแม้แต่คนเดียว
พรรคชาวนา รวมถึงพรรคการเมืองทั้งหมดที่จดทะเบียนจัดตั้งตามพระราชบัญญัติพรรคการเมือง พ.ศ. 2498 ต้องยุติบทบาทลงโดยสิ้นเชิง เมื่อเกิดการปฏิวัตินำโดยจอมพลสฤษดิ์ ธนะรัชต์ เมื่อวันที่ 20 ตุลาคม พ.ศ. 2501
แหล่งข้อมูลอื่น

ขจัดภัย บุรุษพัฒน์, กำเนิดพรรคการเมืองในประเทศไทย, วิทยานิพนธ์บัณฑิตวิทยาลัย จุฬาลงกรณ์มหาวิทยาลัย, 2510
สุจิต บุญบงการ, การพัฒนาการเมืองของไทย: ปฏิสัมพันธ์ระหว่างทหาร สถาบันทางการเมือง และการมีส่วนร่วมทางการเมืองของประชาชน, กรุงเทพฯ: สำนักพิมพ์จุฬาลงกรณ์มหาวิทยาลัย, 2531
เสริมศักดิ์ พงษ์พานิช, การสมัครรับเลือกตั้งในนามของพรรคการเมืองในประเทศไทย, วิทยานิพนธ์หลักสูตรชั้นปริญญาโท ภาค 2 ทางรัฐศาสตร์ คณะรัฐศาสตร์ มหาวิทยาลัยธรรมศาสตร์, 2519
เครื่องหมายบาดเจ็บ

| เครื่องหมายบาดเจ็บ |
| --- | --- |
 เครื่องหมายบาดเจ็บในสีดำ เมื่อ ค.ศ. 1918 และ 1945
รูปแบบ: เหรียญตรา
รางวัลสำหรับ: ได้รับบาดเจ็บขณะปฏิบัติหน้าที่
จัดโดย: กองทัพบกจักรวรรดิเยอรมัน (สงครามโลกครั้งที่หนึ่ง) กองทัพบกเยอรมัน (สงครามโลกครั้งที่สอง)
คุณสมบัติ: เจ้าหน้าที่ทหาร และพลเมือง (หลัง ค.ศ. 1943)
แคมเปญ: สงครามโลกครั้งที่หนึ่งและสงครามโลกครั้งที่สอง
สถานะ: ยกเลิก
ก่อตั้ง: 3 มีนาคม ค.ศ. 1918
รางวัลสุดท้าย: ค.ศ. 1945
ทั้งหมด: 5 ล้านคนในช่วงสงครามโลกครั้งที่สอง
เครื่องหมายบาดเจ็บ (เยอรมัน: Verwundetenabzeichen) เป็นเครื่องราชอิสริยาภรณ์ทางทหารที่ประกาศใช้เป็นครั้งแรกโดยจักรพรรดิวิลเฮล์มที่ 2 แห่งเยอรมนี เมื่อวันที่ 3 มีนาคม 1918 โดยปูนบำเหน็จครั้งแรกแก่ทหารในกองทัพบกเยอรมันที่บาดเจ็บในช่วงสงครามโลกครั้งที่หนึ่ง ในช่วงระหว่างสงครามโลก ได้มีการปูนบำเหน็จแก่กองทัพบกเยอรมันที่สู้รบในฝ่ายชาตินิยมในสงครามกลางเมืองสเปนใน ค.ศ. 1938–39 และผู้ที่ได้รับบาดเจ็บจากการสู้รบ นอกจากนี้ยังเป็นรางวัลปูนบำเหน็จให้แก่สมาชิกของไรชส์เวร์ เวร์มัคท์ เอสเอส และองค์กรบริการเสริมในช่วงสงครามโลกครั้งที่สอง หลังเดือนมีนาคม ค.ศ. 1943 ได้มีการปูนบำเหน็จแก่พลเมืองที่บาดเจ็บจากการโจมตีทางอากาศ เนื่องจากการทิ้งระเบิดแบบปูพรมของเครื่องบินฝ่ายสัมพันธมิตร และยังมีการให้รางวัลแก่ผู้ที่ได้รับผลจากการกระทำที่เป็นปฏิปักษ์ของศัตรู ใน ค.ศ. 1957 รัฐบาลเยอรมนีตะวันตกจัดรางวัลนี้กับรางวัลในสมัยนาซีอื่น ๆ ที่ขจัดนาซี (ลบสวัสติกะออก) ในรูปแบบมาตรฐาน (ดำ, เงิน และทอง) ให้ชุดทหารของบุนเดิสแวร์
ระดับชั้น

เหรียญเครื่องหมายบาดเจ็บจะมีอยู่ 3 แบบตามระดับขั้นคือ:
สีดำ (ชั้นที่ 3) สำหรับผู้ที่บาดเจ็บครั้งเดียวหรือสองครั้งจากการกระทำที่เป็นศัตรู (รวมการโจมตีทางอากาศ)
สีเงิน (ชั้นที่ 2) สำหรับผู้ที่บาดเจ็บ 3 หรือ 4 ครั้ง
สีทอง (ชั้นที่ 1 ซึ่งสามารถให้หลังเสียชีวิตได้) สำหรับผู้ที่บาดเจ็บ 5 หรือ 6 ครั้ง
นอกจากเหนือจากนั้นแล้วก็ยังได้มีเหรียญเครื่องหมายบาดเจ็บอีกแบบหนึ่งซึ่งถือเป็นเหรียญพิเศษคือเครื่องหมายบาดเจ็บในวันที่ 20 กรกฎาคม 1944 เป็นเครื่องราชอิสริยาภรณ์แบบใหม่เพื่อมอบให้แก่ผู้ที่ได้รับบาดเจ็บจากการลอบสังหารฟือเรอร์อดอลฟ์ ฮิตเลอร์ที่รังหมาป่าในแผนลับ 20 กรกฎาคม ซึ่งจะมีสามแบบตามระดับขั้นเช่นเดียวกัน.
ข้อมูล

Angolia, John (1987). For Führer and Fatherland: Military Awards of the Third Reich. R. James Bender Publishing. ISBN 0912138149.
Steiner, John Michael (1976). Power Politics and Social Change in National Socialist Germany: A Process of Escalation into Mass Destruction. The Hague: Mouton. ISBN 978-90-279-7651-2.
อ่านเพิ่ม

E.W.W. Fowler, Nazi Regalia (1992), Brompton Books Corp. ISBN 1-55521-767-2
เหรียญเครื่องอิสริยาภรณ์เครื่องหมายบาดเจ็บในวันที่ 20 กรกฎาคม 1944ซึ่งจะมีทั้งแบบดำ,แบบเงินและแบบทอง
แบลเน็ต

แบลเน็ต (อังกฤษ: Blanet) คือคำเรียกดาวเคราะห์นอกระบบในสมมติฐานที่โคจรรอบหลุมดำโดยตรง
แบลเน็ตนั้นมีลักษณะโดยพื้นฐานเหมือนกับดาวเคราะห์ทั่วไป พวกมันมีมวลมากพอที่จะเป็นทรงกลมด้วยแรงโน้มถ่วงของตัวเอง แต่มีมวลไม่มากพอที่จะเริ่มกระบวนการการหลอมนิวเคลียส เฉกเช่นดาวเคราะห์ที่โคจรรอบดาวฤกษ์ทั่วไป ในปี 2019 กลุ่มนักดาราศาสตร์และนักวิทยาศาสตร์ดาวเคราะห์นอกระบบได้แสดงให้เห็นว่ามีเขตปลอดภัย (Safe zone) รอบหลุมดำมวลยวดยิ่งที่สามารถเอื้ออำนวยให้แบลเน็ตนับพันดวงสามารถโคจรรอบตัวมันได้
ศัพท์มูลวิทยา

เคอิจิ วาดะ (Keiichi Wada) และคณะจากมหาวิทยาลัยคาโงชิมะในประเทศญี่ปุ่นเป็นผู้ตั้งชื่อดาวเคราะห์หลุมดำประเภทนี้ ซึ่งคำว่าแบลเน็ตนั้นเป็นหน่วยคำควบจากคำว่า black hole และ planet